Na osnovu člana 29 stav 2 Zakona o državnoj imovini („Sl. list CG“, br. 21/09), člana 38 tačka 9 Zakona o lokalnoj samoupravi (“Sl. list CG “, br. 2/18) i člana 46 tačka 9 Statuta opštine Rožaje („Sl. list CG –opštinski propisi“ br. 38/18 ), Skupština opštine Rožaje, na sjednici održanoj dana 11.02.2019.godine, donijela je

O D L U K U

o prenosu prava svojine na zemljištu

Član 1

Odboru Islamske zajednice Rožaje, prenosi se pravo svojine na zemljištu i to:

Nepokretnost označena kao Katastarska parcela, br. 498 KO Ibarac I u površini od 4228 m2, po kulturi livada, upisana u List nepokretnosti br. 166 KO Rožaje, na ime opštine Rožaje.

Član 2

Opština Rožaje na nepokretnosti iz člana 1 ove Odluke, prenosi pravo svojine Odboru islamske zajednice Rožaje**, bez naknade.**

Član 3

Nakon donošenja ove Odluke, u toku daljeg postupka zaključiti će se kod Notara ugovor sa korisnikom, kojim će biti određeni opšti i posebni uslovi između ugovornih strana, kao i izvršiti odgovarajuća promjena u Upravi za nekretnine CG PJ Rožaje.

Član 4

Ova Odluka stupa na snagu osmog dana od dana objavljivanja u „Službenom listu CG - opštinski propisi“

Broj: 41

Rožaje, 11.02.2019.godine

SKUPŠTINA OPŠTINE ROŽAJE

Predsjednik Skupštine,

Almir Avdić, s. r.