Na osnovu članova 12, 13, 116 i 117 Zakona o sportu ("Sl. list CG", br. 044/18), člana 27stav 1, tačka 16 i člana 46 Statuta opštine Rožaje ("Službeni listi CG - Opštinski propisi", br. 38/18), Skupština opštine Rožaje, na sjednici održanoj dana 11.02.2019.godine, d o n i j e l a j e

**ODLUKU**

**o sufinansiranju sporta**

Član 1

Ovom Odlukom se utvrđuju uslovi, način i postupak raspodjele sredstava iz Budžeta opštine Rožaje opredijeljenih za sufinansiranje sporta.

Član 2

Sport u smislu ove Odluke predstavljaju svi oblici fizičke i mentalne aktivnosti koji, kroz neorganizovano ili organizovano učešće, imaju za cilj izražavanje ili poboljšavanje fizičke i mentalne spremnosti ili postizanje rezultata na takmičenjima svih nivoa.

Sport je dostupan svima bez obzira na uzrast, fizičku sposobnost, invaliditet, rasu, pol, boju, jezik, vjeru, naciju, društveno porijeklo,politička ili druga ubjeđenja, imovno stanje ili bilo koje drugo lično svojstvo.

Djelatnost sporta obavljaju subjekti u skladu sa Zakonom o sportu, ovom Odlukom i sportskim pravilima.

Sport se zasniva na principima dobrovoljnosti, partnerstva,sklonosti,sposobnosti, stručnom radu i naučnim saznanjima.

Član 3

Sredstva iz člana 1 ove Odluke koriste se za:

- Sufinansiranje sportskih klubova;

- Obezbjeđivanje uslova za trening i takmičenje sportista;

- Razvoj školskog sporta;

- Razvoj ženskog sporta;

- Razvoj sporta lica sa invaliditetom;

- Razvoj sportske rekreacije građana/ki ( djece, omladine i odraslih )-sport za sve;

- Sportske manifestacije od značaja za grad;

- Dodjele godišnjeg priznanja iz oblasti sporta.

**I - Sufinansiranje sportskih klubova**

Član 4

Razvoj sporta se podstiče sufinansiranjem i finansiranjem programa rada sportskih klubova koji su od značaja za ostvarivanje javnog interesa u sportu sredstvima iz Budžeta Opštine Rožaje.

**Obim sufinansiranja**

Član 5

Sredstvima iz Budžeta opštine Rožaje može se sufinansirati program rada sportskog kluba najviše do 60 % iznosa sredstava potrebnih za njegovu realizaciju.

**Javni konkurs**

Član 6

Sufinansiranje programa rada sportskih klubova, odnosno sportsko-rekreativnih društava vrši se na osnovu Javnog konkursa za sufinansiranje programa rada sportskih klubova ( u daljem tekstu : konkurs ), koji objavljuje organ lokalne uprave nadležan za sport.

Konkurs se raspisuje najkasnije 30 dana od dana usvajanja Budžeta Opštine za tekuću godinu.

Konkurs se objavljuje na oglasnoj tabli,web sajtu opštine Rožaje i na lokalnom javnom emiteru.

Rok za podnošenje prijava na konkurs ne može biti kraći od 15 dana od dana objavljivanja konkursa.

Izuzetno od stava I ovog člana može se sufinansirati program koji je od značaja za uspješno predstavljanje Opštine na domaćoj i međunarodnoj sceni, bez raspisivanja konkursa.

Sufinansiranje programa rada sportskih organizacija bez raspisivanja konkursa, vrši se na osnovu pojedinačnih zahtjeva sportskih organizacija.

Zahtjev se podnosi Predsjedniku Opštine.

Odluku po zahtjevu iz prethodnog stava donosi Predsjednik Opštine.

**Pravo učešća na konkursu**

Član 7

Pravo učešća na konkursu imaju sportski klubovi, odnosno sportsko-rekreativna društva koji su registrovani na teritoriji opštine Rožaje u skladu sa zakonom i koji se takmiče u disciplinama u kojima je regulisan jedinstveni sistem takmičenja u okviru zvaničnog matičnog sportskog saveza.

Sportski klub, odnosno sportsko-rekreativno društvo može da se prijavi na javni konkurs za sufinansiranje programa rada iz budžeta opštine Rožaje nakon godine dana od dana osnivanja tog sportskog kluba, odnosno sportsko-rekreativnog društva.

**Prijava na konkurs**

Član 8

Prijava na konkurs se podnosi na obrascu koji propisuje organ lokalne uprave nadležan za sport.

Uz prijavu sportski klub podnosi:

* Rješenje o registraciji,
* Finansijski izvještaj o utrošenim sredstvima iz prethodne godine ukoliko su im ista dodijeljena,
* Program takmičenja i aktivnosti kluba za godinu u kojoj se raspisuje konkurs,
* Da se takmiče u disciplinama u kojima je regulisan jedinstveni sistem takmičenja u okviru zvaničnog matičnog sportskog saveza,
* Broj žiro računa.

**Kriterijumi za vrednovanje programa rada**

Član 9

Bliži kriterijumi za raspodjelu sredstava predviđenih za sprotske organizacije iz Budžeta Opštine sportskim klubovima registrovanim na teritoriji opštine Rožaje su:

* Društveni značaj sportske discipline;
* Masovnost;
* Rang takmičenja, broj prijavljenih takmičarskih liga,uzrasne kategorije, zauzeto mjesto u takmičarskoj sezoni, KUP takmičenje i ostali ostvareni rezultati;
* Ravnopravno učešće muškaraca i žena;
* Organizacija državnih i međunarodnih takmičenja;
* Bodovanje olimpijskog sporta;
* Kriterijum postojanja kluba(tradicija);
* Bodovanje ekipnog i pojedinačnog plasmana uzrasnih kategorija i ostvareni rezultati na državnom i međunarodnom takmičenju;

⦁ Broj reprezentativaca u sezoni.

Član10

**1. Društveni značaj sportske discipline**

Na osnovu sistema takmičenja sportovi se dijele na ekipne i pojedinačne.

**EKIPNI**

- fudbal muškarci i žene

- košarka muškarci i žene

- rukomet muškarci i žene

- odbojka muškarci i žene

**POJEDINAČNI**

- borilački - ribolov

- atletika - planinarstvo

- smučarstvo - kajak

- stoni tenis - biciklizam

- šah - body bilding

- streljaštvo - aero klub

- i drugi sportovi

**BODOVANJE**

* Ekipni sportovi boduju se sa 30 bodova.
* Pojedinačni sportovi boduju se sa 20 bodova.

**2. Masovnost**

* Broj prijavljenih aktivnih članova sportskog kluba registrovanih kod nadležnog organa

0 – 20 članova - 10 bodova

21 – 50 članova - 20 bodova

51 – 100 članova - 25 bodova

Preko 100 članova - 30 bodova

**3. Rang takmičenja, broj takmičarskih liga, uzrasne kategorije, zauzeto mjesto u takmičarskoj sezoni, zauzeto mjesto u kup takmičenju**

* U rangu takmičenja broj prijavljenih ekipa

Do 6 ekipa - 6 bodova

7 – 12 ekipa - 15 bodova

13 – 16 ekipa - 25 bodova

16 i više ekipa - 30 bodova

* Bodovanje broja liga po nivoima takmičenja sve do prvog ranga:

1. jedna liga - 10 bodova

2. dvije lige - 30 bodova

3. tri i više liga - 50 bodova

* Bodovanje uzrasnih kategorija

1. seniori(21 godinu i više) VI kategorija - 30 bodova

2. juniori (18-20 godina) V kategorije - 25 bodova

3. kadeti (16-17 godina) IV kategorije - 20 bodova

4. pioniri ( 14-15 godina) III kategorije - 15 bodova

5. mlađi pioniri( 12- 13 godina) II kategorija - 10 bodova

6. petlići,pahulje, cicibani. ( do 12 godina) I kategorija - 8 bodova

* Ostvareni uspjeh u prethodnoj sezoni

|  |  |  |  |
| --- | --- | --- | --- |
| RANG | 1 – 3 MJESTO | SREDINA TABELE | ISTUPANJE IZ TAKMIČENJA |
| I | 35 | 20 | - |
| II | 25 | 10 | - |
| III | 20 | 5 | - |

* KUP takmičenje

|  |  |  |  |
| --- | --- | --- | --- |
| KATEGORIJA | I MJESTO | | I I MJESTO |
| Seniori | 35 | | 25 |
| Juniori | 15 | | 10 |
| Kadeti | 10 | | 5 |
| Pioniri | 10 | 5 | |

* Bodovanje mladjih selekcija na državnom prvenstvu

|  |  |  |  |
| --- | --- | --- | --- |
| R A N G | I - IV MJESTA | SREDINA TABELE | UČEŠĆE |
| Juniori/kadeti | 15 / 10 | 10 / 7 | 5 |
| Stari / mladji pioniri | 7 | 5 | 5 |

**4. Ravnopravno učešće muškaraca i žena**

Ukoliko sportski klub ima i mušku i žensku kategoriju, sportski klub dobija 10 bodova.

**5. Organizacija državnih i međunarodnih takmičenja koja su u kalendaru nacionalnih saveza**

1. Državno prvenstvo (takmičenje) - 20 bodova

2. Međunarodno takmičenje - 30 bodova

**6. Bodovanje olimpijskog sporta**

Bodovanja olimpijskog sporta se uvećava za 50% u odnosu na neolimpijski sport.

**7. Kriterijum tradicije postojanja kluba**

1. 2 - 9 godina - 5 bodova

2. 10 - 20 godina - 10 bodova

3. 21 - 40 godina - 15 bodova

4. 41 - 60 godina - 20 bodova

5. 61 i više - 25 bodova

**8. Bodovanje ekipnog i pojedinačnog plasmana uzrasnih kategorija i ostvareni razultati na državnom i medjunarodnom takmičenju**

|  |  |  |  |  |
| --- | --- | --- | --- | --- |
| PRVENSTVO  CRNE GORE | PIONIRI | KADETI | JUNIORI | SENIORI |
| I MJESTO | 3 | 6 | 10 | 16 |
| II MJESTO | 2 | 4 | 8 | 12 |
| III MJESTO | 1 | 2 | 6 | 10 |

Broj bodova iz tačke 8 za prva dva najmasovnija kluba se uvećava za tri puta**.**

|  |  |  |  |  |
| --- | --- | --- | --- | --- |
| EKIPNI POJEDINAČNI NASTUP SPORTSKOG KLUBA | PIONIRI | KADETI | JUNIORI | SENIORI |
| Nastup na Balkanskom | 3 | 5 | 10 | 20 |
| Medalja na Balkanskom | 6 | 10 | 20 | 30 |
| Nastup na Mediteranskom | 6 | 10 | 15 | 30 |
| Medalja na mediteranskom | 13 | 15 | 30 | 45 |
| Nastup na evropskom | 15 | 20 | 40 | 60 |
| Medalja na evropskom | 20 | 40 | 60 | 80 |
| Nastup na svjetskom | 25 | 60 | 80 | 100 |
| Medalja na svjetskom | 35 | 80 | 100 | 120 |
| Nastup na olimpijadi | 40 | 100 | 140 | 160 |
| Medalja na olimpijadi | 80 | 140 | 160 | 200 |

Bodovanje po osnovu osvojenih medalja uvećava se: za zlatnu medalju 5 bodova,za srebrnu medalju, 3 boda i za bronzanu medalju 2 boda.

**9. Brojreprezentativacau sezoni**

- 1 reprezentativac u sezoni 10 bodova

- 2 reprezentativca u sezoni 15 bodova

- 3 i više reprezentativaca u sezoni 25 bodova

Član 11

Vrijednost boda se odredjuje, tako što se iznos namijenjenih sredstava u budžetu za finansiranje programa sportskih klubova dijeli sa ukupnim brojem bodova koji su klubovi dobili na osnovu kriterijuma iz odluke.

Ukupan iznos sredstava opredijeljenih klubu dobija se množenjem ukupnog broja bodova koji klub dobija i vrijednosti boda.

Član 12

Vrednovanje programa rada sportskih klubova( bodovanje) vrši Komisija za raspodjelu sredstava sportskim klubovima (u daljem tekstu: Komisija).

Komisiju imenuje predsjednik opštine i čine je predstavnici organa lokalne uprave i predstavnici stručnih radnika iz oblasti sporta.

Aktom o obrazovanju Komisije utvrdjuje se broj članova, zadaci i trajanje mandata.

Komisija donosi Pravilnik o radu.

Član 13

Komisija nakon vrednovanja programa rada sportskih klubova podnosi organu lokalne uprave nadležnom za sport obrazloženi predlog za sufinansiranje programa rada sportskih klubova.

Predlog za sufinansiranje sadrži: naziv sportskog kluba, sjedište sportskog kluba i visinu sredstava za sufinansiranje.

Član 14

Organ lokalne uprave nadležan za sport, na predlog Komisije, donosi odluku o sufinansiranju programa rada sportskih klubova.

Odluka se javno objavljuje na oglasnoj tabli i web sajtu opštine.

Odluka sadrži: naziv sportskog kluba, sjedište sportskog kluba i visinu sredstava za sufinansiranje.

Član 15

Ukoliko sportski klub po dobijanju finansijskih sredstava na konkurs, ne nastupi na zvaničnom takmičenju u nastupajućoj takmičarskoj sezoni, odnosno istupi iz takmičenja koji propisuje matični sportski savez, sportski klub gubi pravo sufinansiranja iz Budžeta Opštine.

Član 16

Dodijeljena sredstva sportskom klubu, prije konačne odluke o raspodjeli sredstava bićeuračunata u ukupan iznos dodijeljenih sredstava.

Član 17

Sportski klub-realizator programa, kome su dodijeljena sredstva Odlukom za sifinansiranje sporta, koristiće sredstva u skladu sa ostvarivanjem budžeta.

Član 18

Sportski klub- realizator programa dužan je da sredstva uplaćena iz budžeta opštine Rožaje koristi isključivo za realizaciju programa rada.

Sportski klub, koji sredstva za sufinansiranje programa rada nenamjenski koristi, dužan je da na zahtjev organa uprave nadležnog za sport vrati ukupan iznos uplaćenih sredstava .

**Nadzor nad realizacijom Programa**

Član 19

Organ lokalne uprave nadležan za sport vrši nadzor nad izvršavanjem obaveza iz programa o sufinansiranju sportskih klubova.

U postupku vršenja nadzora organ lokalne uprave nadležan za sport može zatražiti ispunjenje obaveza predviđenih programom u primjerenom roku kao i tražiti povraćaj uplaćenih sredstava ako odobrena sredstva ne koristi u skladu sa njim.

**II- Obezbjeđivanje uslova za trening i takmičenje sportista**

Član 20

DOO „Sportski centar“ Rožaje obavezan je da pruža usluge sportskim organizacijama za treninge i manifestacije.

Rješenje se donosi nakon donošenja Odluke o sufinansiranju sportskih klubova***.***

Usluge koje pruža DOO „Sportski centar“ uračunavaju se u učešće Opštine Rožaje u sufinansiranje sportskih organizacija.

**III - Razvoj školskog sporta**

Član 21

Radi vannastavnog bavljenja sportom učenika i uključivanja što većeg broja učenika u sportske aktivnosti u školama se po pravilu organizuju školska sportska društva.

Organ lokalne uprave nadležan za sport u saradnji sa sportskim organizacijama, podstiče i pomaže školska sportska društva u skladu sa mogućnostima stvaranjem organizacionih, prostornih, finansijskih, stručnih i drugih uslova za njihov rad.

Član 22

Nakon završetka organizovanih takmičenja iz oblasti školskog sporta organizator je obavezan da sačini izvještaj o realizaciji takmičenja sa specifikacijom troškova za pružene usluge i podijeljene i dobijene nagrade,organu lokalne uprave nadležnom za sport.

**IV - Razvoj ženskog sporta**

Član 23

Organ lokalne uprave nadležan za sport u saradnji sa ženskim sportskim klubovima sa teritorije Opštine i sportskim savezima obezbijediće:

- adekvatnu medijsku promociju ženskih sportskih klubova i uspješnih sportistkinja u

pojedinačnim sportovima,

- podsticanje žena za obavljanje poslova sutkinja i članstva u upravljačkim strukturama sportskih klubova.

**V - Razvoj sporta lica sa invaliditetom**

Član 24

U opštinskom budžetu namijenjenom za sufinansiranje sporta izdvajaju se i obezbjeđuju sredstva za:

- organizovanje sportskih takmičenja i turnira lica sa invaliditetom,

- organizovanje humanitarnih i revijalnih susreta u određenim sportskim disciplinama u cilju prikupljanja sredstava za razvoj i ulaganje u sport lica sa invaliditetom,

- rekreaciju lica sa invaliditetom i

- realizaciju sportsko-rekreativnih susreta na nivou opštine Rožaje za lica sa invaliditetom.

**VI - Razvoj sportske rekreacije građana/ki**

Član 25

Organ lokalne uprave nadležan za sport može, u skladu sa budžetom Opštine, da obezbijedi odgovarajuća sredstva za realizaciju sportsko-rekreativnih susreta na nivou opštine Rožaje, organizovati opštinske lige i turnire rekreativaca/ki, kao i svakodnevne rekreativne aktivnosti za građane i građanke opštine Rožaje.

**VII – Izvještavanje**

Član 26

Nakon završetka organizovanih takmičenja iz člana 25 ove Odluke, organ lokalne uprave nadležan za sport ili drugi organizator obavezan je da sačini izvještaj o realizaciji takmičenja i utrošenim sredstvima.

Podnosilac izvještaja će u navedenom izvještaju, cijeneći postignute rezultate i uočene nedostatke, iznijeti preporuke za naredne aktivnosti u ovoj oblasti.

Nadležni organ uprave dostavlja izvještaj Predsjedniku Opštine.

**VIII- Dodjele godišnjeg priznanja iz oblasti sporta**

Član 27

Radi odavanja društvenog priznanja najboljim sportistima/kinjama u opštini Rožaje

ustanovljava se godišnje priznanje iz oblasti sporta ( u daljem tekstu Priznanje).

Član 28

Priznanje se dodjeljuje jednom godišnje i to u drugoj polovini decembra mjeseca tekuće godine.

Priznanje se dodjeljuje na osnovu Javnog oglasa za Dodjele godišnjeg priznanja iz oblasti sporta ( u daljem tekstu : oglas).

Oglas objavljuje organ lokalne uprave nadležan za sport.

Oglas se objavljuje na oglasnoj table,web sajtu Opštine Rožaje i na lokalnom javnom emiteru.

Član 29

Za Priznanje mogu biti predloženi sportisti i sportistkinje sa teritorije opštine Rožaje, sportski radnici/e koji/e svoje djelovanje ostvaruju na teritoriji opštine Rožaje kao i sportske organizacije čije je sjedište na teritoriji opštine Rožaje a postigli su zapažene rezultate u godini za koju se priznanje dodjeljuje.

Priznanje se dodjeljuje u sledećim kategorijama:

1. najbolji sportista/kinja

2. mladi perspektivni sportista/kinja

3. sportska ekipa godine

4. trener/ica godine.

Član 30

Nagrada se sastoji iz priznanja i novčane naknade.

Nagrada iznosi dva obračunska koeficijenta za obračun zarada lokalnih službenika/ca i namještenika/ca opštine Rožaje.

Prijedlog za nagrađivanje može podnijeti sportska organizacija ili grupa građana.

O dodjeli priznanja odlučuje predsjednik opštine na obrazloženi prijedlog Komisije o sufinansiranju sporta opštine Rožaje.

Član 31

Način dodjeljivanja nagrada i kriterijumi biće uređeni Pravilnikom o radu Komisije za sufinansiranje sporta .

Član 32

Organ lokalne uprave nadležan za sport dužan je da u saradnji sa lokalnim medijima, doprinese adekvatnom praćenju i vidljivosti rezultata sportista i sportistkinja, promociji sporta, sportske rekreacije i zdravih stilova života te kroz edukativne emisije o sportu afirmiše djecu i mlade sportiste i sportistkinje za bavljenje sportom

**IX– Evidencije u sportu**

Član 33

Organ lokalne uprave nadležan za sport dužan je da u roku od 6 mjeseci od dana stupanja na snagu ove Odluke izradi službenu evidenciju u sportu . Evidencija mora da sadrži sljedeće podatke :

* Registar sportskih objekata na nivou opštine sa podacima o vlasniku/ci objekata, načinu korišćenja i održavanja,
* Podatke o registrovanim opštinskim savezima (naziv, sjedište, lice odgovorno za zastupanje i predstavljanje),
* Registar sportskih klubova sa teritorije opštine koji se nalaze u sistemu takmičenja, sapodacima o ukupnom broju registrovanih sportista/kinja (po uzrastu i polu),
* Registar kategorisanih sportista/kinja po nacionalnoj kategorizaciji,
* Registar perspektivnih sportista/kinja po nacionalnoj kategorizaciji,
* Registar trenera/ica amatera,
* Registar profesionalnih trenera/ica u sportskim klubovima,
* Pregled ekipa po rangovima takmičenja,
* Pregled rezultata na domaćim takmičenjima iz prethodne godine svih ekipa i pojedinaca/nki u sistemu takmičenja,
* Pregled rezultata na međunarodnim takmičenjima iz prethodne godine svih ekipa i pojedinaca/nki u sistemu takmičenja,
* Naziv osnovnih i srednjih škola kao i visokoškolskih ustanova koje su uključene u školski sport,
* Naziv registrovanih sportskih organizacija koje okupljaju osobe sa invaliditetom.

**X– Informisanje**

Član 34

Opština će na svojoj zvaničnoj web strani objavljivati informacije ( konkursi, oglasi,opredijeljena sredstva, odluke, evidencije ... ) vezane za oblast sporta.

**PRELAZNE I ZAVRŠNE ODREDBE**

Član 35

Ova Odluka stupa na snagu osmog dana od dana objavljivanja u "Službenom listu CG – Opštinski propisi".

Član 36

Stupanjem na snagu ove Odluke, prestaje da važi Odluka o sufinansiranju sporta (“Sl. list CG-opštinski propisi”, br. 38/15).

Broj: 38

Rožaje, 11.02.2019.godine

SKUPŠTINA OPŠTINE ROŽAJE

Predsjednik Skupštine

Almir Avdić, s. r.